Nopri Talumeierei

Nopri Talumeierei OÜ on piimatooteid valmistav pereettevõte Võrumaal Rõuge vallas Kärinä külas, mille loosungiks on „Talust otse Sinule!“. Piimatooted valmivad piimafarmi kõrval asuvas talumeiereis. Toodete valmistamisel kasutatakse looduslikke maitseained, vähe töödeldud ja võimalikult kohalikku päritolu tooraineid. Talus peetakse üle 230 lüpsilehma. Talus on haritavat maad 570 ha, sellest talu omanduses 280 ha. Teravilja kasvatus toimub 220 ha, mais 60 ha ja rohumaad 290 hektaril. Veiseid on 500, nendest lüpsilehmi 235 ja noorloomi 265. Töölisi on talus 7. Talumeiereis turustatakse vähemalt 60 piimatoodet toorpiimast juustuni. Edasimüüvaid poode on üle 250. Meiereis on ametis 27 töölist. Nopri toode on puhas, traditsiooniline, vähetöödeldud ja usaldusväärne. Nopri Talumeierei tootevalikusse kuulub üle 60 toote, näiteks piim, juustud, kohupiimad, võided, määrded, jogurtid, smuutid, talumaiused, desserdid, kodujuustud ja koored. Lisaks toodetakse ka naturaalseid kasemahlajooke. Talus toimetavad peremees Tiit Niilo, perenaine Vilve Niilo ja nende viis last. Peremees Tiit Niilo on ettevõtjana pälvinud 2009. aastal Valgetähe V klassi teenetemärgi ning 2021. aastal jätkusuutliku põllumajanduse, ettevõtluse ja kogukonna arendamise eest Võru maakonna vapimärgi. Veel valiti Nopri talu peremees parimaks piimakarjakasvatajaks. 2022. aastal autasustati Nopri perenaist Vilve Niilot Valgetähe V klassi teenetemärgiga. 2019. aastal pälvis Nopri talu regionaalarengu auhinna ehk sai Regionaalmaasikaks. Nopri Talumeierei on avatud ka külastajatele. Mugavamaks orienteerumiseks on üles seatud viidad ja infotahvlid, mille abil saab Nopri talu ja loomadega iseseisvalt tutvuda. Iseseisvalt uudistamine on tasuta. Avatud on ka talupood, kust saab soetada kohalikku toodangut ning värskeid piimatooteid otse meiereist. Kui soovid aga ekskursiooni pererahvaga, saad selle eelnevalt ette broneerida. Lisaks on võimalik Nopris korraldada üritusi ja koolitusi - selleks on meierei kohal seminariruum kuni 50le inimesele. Talu rajati 1859. aastal. Piimatooteid hakati valmistama alles 1998. aastal. 2002. aastal registreeriti OÜ Nopri Talumeierei ning tooted jõudsid müüki poodidesse. 2009. aastal hakkas talu osutama Eestis veel vähe tuntud agroturismiteenust, aastas külastas talu umbes 3500 grupituristi. Samal aastal hakati ralus tootma gouda talujuustu. 2019. aastal avati uhiuus 7* nutilaut, et toota veelgi õnnelikumate lehmadega veelgi efektiivsemalt Eesti puhtaimat piima. Nutifarmi juhtimine toimub läbi programmide ja lüpsirobotite töö võimaldab analüüsida iga lehma lüpsinäitajaid. Nopri Talumeierei koostöös perepoeg Karl Niilo turundusagentuuriga Exela Media Group auhinnati Turundustegu 2022 Grand Prix’ auhinnaga Nopri tegevuse eest TikTokis. Järgmisi Nopri Talumeierei tooteid on peetud tunnustuse vääriliseks: 2008. aastal tunnistati Nopri mädarõikavõie Eesti parimaks piimatooteks. 2010. aastal Eesti Parim Toiduaine Piirkonna Väikeettevõttelt - Nopri talukohupiim. Lõuna-Eesti parima toote 2010 valimisel võitis esimese koha Nopri küüslauguvõie, teise koha kohupiimakreem rosinatega. 2011. aastal sai teise koha piirkondlikul tootekonkursil pastöriseerimata Nopri toorpiim. 2012 Eesti parimaks tooteks Lõuna-Eesti väikeettevõttelt valiti Nopri hapupiim. 2015. aastal sai tunnustatud Nopri kanepi-kamahapupiim. Parimaks piimatooteks 2021. aastal valiti Nopri muraka kohupiimakreem. Parim maius 2021. aastal oli pistaatsia talujäätis Külm. Parimaks tooteks Lõuna-Eesti Väikeettevõttelt 2022 märgiti ära Nopri talu tšilli grilljuust ja Külm pruunjuustu-passioni talujäätis. Parimaks piimatooteks 2022 nimetati Nopri mustika kissellimaius. Nopri toorjuustu-mangodessert on Parim Toode Lõuna-Eesti Väikeettevõttelt 2023. niilo. "Nopri talu | piimatooted talust otse Sinule!". Nopri Talumeierei. Vaadatud 4. septembril 2023. niilo. "Nopri talu | Ajalugu piimast kohupiimaks". Nopri Talumeierei. Vaadatud 4. septembril 2023. niilo. "Nopri piimatooted | piim, kohupiim, jogurt, juust". Nopri Talumeierei. Vaadatud 4. septembril 2023. "Kasemahlad Archives". Nopri Talumeierei. Originaali arhiivikoopia seisuga 21. oktoober 2021. Vaadatud 4. septembril 2023. "Nopri talu peremees valiti parimaks piimakarjakasvatajaks". Maaleht. Vaadatud 4. septembril 2023. "Talumeierei perenaine: teenetemärk on väga suur tunnustus". Rõuge. 21. veebruar 2022. Vaadatud 4. septembril 2023. "Regionaalmaasikateks kuulutati Tsiistre-Misso ettevõtjad, eelarvamusfestivali korraldajad ja mobiiliäpp". Maa Elu. 30. jaanuar 2019. Vaadatud 4. septembril 2023. "Visit Nopri | Puhkus Lõuna-Eestis Nopri talus". Visit Nopri. Vaadatud 4. septembril 2023. "VIDEOLUGU: Ääremaal avati 7 tärniga lehmalaut". Tarbija. 11. oktoober 2019. Vaadatud 4. septembril 2023. https://www.bestmarketing.ee/uudised/2023/03/27/selgus-aasta-turundustegu-2022-grand-prix "Parim toiduaine 2008 on Talleggi täidetud ahjukana". Ärileht. Vaadatud 4. septembril 2023. "Parimad toiduained 2010 – kas ka tervislikemad?". Tarbija. 9. mai 2010. Vaadatud 4. septembril 2023. "Võitjad läbi aastate". toiduliit.ee. Vaadatud 4. septembril 2023.[alaline kõdulink] niilo (30. aprill 2015). "Eesti Parim Toiduaine - Hapupiim kanepi-kama äramärgitud!". Nopri Talumeierei. Vaadatud 4. septembril 2023. "Tunnustus oma tegijatele: selgusid aasta parimad talutooted". Ärileht. Vaadatud 4. septembril 2023. "Parim talutoit 2021". ETKL. Vaadatud 4. septembril 2023. "Selgusid selle aasta parimad talutooted! |". talutoit.ee. Vaadatud 4. septembril 2023. User, Super. "Eesti Parim Toiduaine 2023". toiduliit.ee. Vaadatud 4. septembril 2023. {{netiviide}}: parameetris |perekonnanimi= on üldnimi (juhend) Nopri talu koduleht Visitnopri Nopripood Nopri talu Instagramis Nopri_talu TikTokis Nopri Talumeierei Facebookis